മലയോര ഹൈവേ പുറമ്ബോക്ക് നിവാസികളെപുനരധിവസിപ്പിക്കണം: സിപിഐ വെള്ളറട: മലയോരപാതയുടെ നിര്മാണവുമായി ബന്ധപ്പെട്ട് കുടുയൊഴുപ്പിക്കുന്ന പുറമ്ബോക്കില് താമസിക്കുന്നവര്ക്ക് വാസയോഗ്യമായ വീടും ഭൂമിയും നല്കാന് നടപടി ഉണ്ടാവണമെന്ന് സിപിഐ ശേഖരമംഗലം ലോക്കല് കമ്മിറ്റി ആവശ്യപ്പെട്ടു. ഒരു തുണ്ട് ഭൂമിയോ താമസിക്കാന് വീടോ ഇല്ലാത്ത മനുഷ്യരെ വികസനത്തിന്റെ പേരില് റോഡിലേക്ക് ഇറക്കിവിടാന് അനുവദിക്കില്ലെന്ന് ലോക്കല് കമ്മിറ്റി ഭാഗവാഹികള് പറഞ്ഞു.കള്ളിക്കാട് പഞ്ചായത്തു പരിധിയില് വരുന്ന പ്രദേശത്തെ പുറമ്ബോക്ക് നിവാസികളെ പുനരധിവസിക്കാന് നാല് സെന്റ് സ്ഥലം കണ്ടെത്തി നല്കിയിരുന്നു. എന്നാല് പുതിയ സമിതി തുടര് നടപടികള് സ്വീകരിച്ച് അവരെ പുനരധിവസിപ്പിക്കാന് തയാറായിട്ടില്ലെന്ന് യോഗം കുറ്റപ്പെടുത്തി. മത്സ്യത്തൊഴിലാളികള് ജാഗ്രത പാലിക്കണംതിരുവനന്തപുരം: നാളെ വരെ തെക്ക്പടിഞ്ഞാറന്, മധ്യപടിഞ്ഞാറന് അറബിക്കടലില് മണിക്കൂറില് 40 മുതല് 50 കിലോമീറ്റര് വരെയും വേഗതയില് വീശിയടിച്ചേക്കാവുന്ന ശക്തമായ കാറ്റിന് സാധ്യതയുണ്ടെന്നു കേന്ദ്ര കാലാവസ്ഥ വകുപ്പ് അറിയിച്ചിട്ടുള്ളതിനാല് ഈ ദിവസങ്ങളില് ഈ പ്രദേശങ്ങളില് മത്സ്യബന്ധനത്തിനു പോകരുതെന്നു ജില്ലാ കളക്ടര് ഡോ. നവ്ജ്യോത് ഖോസ അറിയിച്ചു. കേരള ലക്ഷദ്വീപ് കര്ണാടക തീരങ്ങളില് മത്സ്യബന്ധനത്തിനു തടസമില്ലെന്നു കേന്ദ്ര കാലാവസ്ഥാ വകുപ്പ് അറിയിച്ചു. കടലില് ചില ഭാഗങ്ങളില് ശക്തമായ കാറ്റിനു സാധ്യതയുണ്ടെന്നും അറിയിപ്പില് പറയുന്നു.